  Виталий Пронин Украиналэн палдытэм президентэз Виктор Янукович Россилы вазиськиз, сое экстремистъёслэсь утьыны курыса. Со озьы ик пусъем ассэ Украиналэн законэн юнматэм президентэныз лыдъя шуыса. Вылӥ Рада президентэз удысэзлэсь мозмытӥз, импичмент ялытэк. Украиналэн прокуратураез Януковичез янгыше уськытӥз кун властьлы пумит султэмъёсты быдтэмез понна. Со вие ик Виктор Янукович вазиськоназ пусйиз: югдурез тупатон вылысь ӧй ӧтчалля вооружённой кужымъёсты, соосты политикае пыриськонлэсь возиськыны курисько али но. Кытчы ватскемын Украиналэн президентэз - тодмо ӧвӧл. Кунэн кивалтон огдырлы оскемын Вылӥ Радалэн спикерезлы Александр Турчиновлы.Елена ТугашоваТуспуктэм: ntv.ru Теги: кунгожсьрын Украина  